На основу члана 13. став 2. и 3. Закона о локалној самоуправи (''Службени гласник РС'', број 129/2007 и 83/2014 - др. закон), члана 13. и 37. Статута Града Ниша („Службени лист Града Ниша, број 88/2008 и 143/2016),

Скупштина Града Ниша, на седници од , доноси

**О Д Л У К У О**

**УСПОСТАВЉАЊУ САРАДЊЕ ИЗМЕЂУ ГРАДА НИША (РЕПУБЛИКА СРБИЈА) И ГРАДА АРЛА ( РЕПУБЛИКА ФРАНЦУСКА**))

**I**

Успоставља се сарадња између Града Ниша (Република Србија) и Града Арла (Република Француска) у циљу реализације заједничког пројекта „Јачање јавних служби у Нишу (Србија) за развој заснован на валоризацији историјског и територијалног наслеђа“.

**II**

 Пројекат „Јачање јавних служби у Нишу (Србија) за развој заснован на валоризацији историјског и територијалног наслеђа“ предвиђа размену искуства и добре праксе у очувању наслеђа. Циљ Града Ниша је да дели искуства Арла да би валоризовао своје историјско наслеђе и створио алат за валоризацију и економски развој поштујући одрживи урбани развој. Компоненте које ће бити циљане су управљање општинским фондом, рад са различитим публикама и развој туристичке понуде око градитељског наслеђа.

Пројекат „Јачање јавних служби у Нишу (Србија) за развој заснован на валоризацији историјског и територијалног наслеђа“ има за циљ фаворизовање већег учешћа прихода који потичу од економских активности (туризам, услуге, угоститељство-хотелијерство) заснованих на валоризацији градитељског и природног наслеђа Града Ниша.

**III**

Носилац пројекта је Град Арл (Француска), а партнери на пројекту су: Савет Департмана Жиронд (први партнер) и Град Ниша (други партнер).

**I****V**

Укупна вредност пројекта је 36.460,54 евра, од чега је допринос француских партнера 18.690,54 евра, учешће Града Ниша 9.020,00 евра, а износ кофинансирања захтеван према француском Министарству спољних послаова 8.750 евра.

 **V**

За реализацију ове Одлуке обезбеђена су средства у буџету Града Ниша за 2017. годину. („Службени лист Града Ниша број“ 148/2016) у оквиру Програма 15-опште услуге локалне самоуправе, програмска активност 0602-0001-функционисање локалне самоуправе и градских општина, функција 490-економски послови некласификовани на другом месту, буџетска позиција 370/1, економска класификација 424-специјализоване услуге.

**VI**

Овлашћује се Градоначелник Града Ниша, да у име Града Ниша потпише Споразум о партнерству, којим се успостављају принципи и процедуре сарадње, као и заједничке обавезе Страна у оквиру партерства створеног ради имплементације пројекта „Јачање јавних служби у Нишу (Република Србија) за развој заснован на валоризацији историјског и територијалног наслеђа“.

**VII**

Споразум о партнерству је саставни део ове Одлуке.

**VIII**

 Одлуку доставити Влади Републике Србије на сагласност.

**IX**

 Ова Одлука објавиће се у ''Службеном листу Града Ниша'', по добијеној сагласности Владе Републике Србије.

**X**

Ова одлука ступа на снагу осмог дана од дана објављивања у „Службеном листу Града Ниша".

Број:

У Нишу,

**СКУПШТИНА ГРАДА НИША**

 Председник

мр Раде Рајковић

 **ОБРАЗЛОЖЕЊЕ**

Заједнички пројекат Града Арла, Савета департмана Жиронд и Града Ниша „Јачање јавних служби у Нишу (Србија) за развој заснован на валоризацији историјског и територијалног наслеђа“ подржан је и финансира се на основу Декларације за спољну активност територијалних заједница при француском Министарству за спољне послове и међународни развој (MAEDI) у оквиру Позива за пројекте 2016-2018. као подршка за децентрализовану сарадњу.

 Град Арл ( главни апликант) ,Савет департмана Жиронд (први партнер)и Град Ниш (други партнер) су покренули децентрализовану сарадњу на управљању и унапређењу културног и историјског наслеђа. Пројекат предвиђа размену искуства и добре праксе у очувању наслеђа. Циљ Града Ниша је да дели искуства Арла да би валоризовао своје историјско наслеђе и створио алат за валоризацију и економски развој поштујући одрживи урбани развој. Компоненте које ће бити циљане су управљање општинским фондом, рад са различитим публикама и развој туристичке понуде око градитељског наслеђа.

Циљ пројекта је фаворизовање већег учешћа прихода који потичу од економских активности (туризам, услуге, угоститељство-хотелијерство) заснованих на валоризацији градитељског и природног наслеђа Града Ниша.

Овај пројекат доприноси остварењу приоритета Споразума о стратешком партнерству и сарадњи потписан између Владе Републике Србије и Владе Републике Француске из 2011. године ("Стратешка сарадња усмерена ка конкретним и разноликим акцијама, нарочито у погледу подршке европске интеграције Републике Србије, промоције трговине, културне и образовне сарадње, као и у области одбране, безбедности и унутрашњих послова" објављен у „Сл. гласнику РС-Међународни уговори“, бр. 8 од 19. октобра 2011. године ).

Ефекти на буџет огледају се у плаћању трошкова реализације пројекта у наредне три године у укупном износу од 9.020,00 евра.

Имајући у виду да је пројекат „Јачање јавних служби у Нишу (Србија) за развој заснован на валоризацији историјског и територијалног наслеђа“значајан за Град Ниш, јер ће његова реализација допринети локалном економском развоју, кроз валоризацију културног и историјског наслеђа, као и размени и примени искустава из чланица Европске Уније, Градска управа Града Ниша-Секретаријат за културу израдила је нацрт као у диспозитиву.

СЕКРЕТАР

 Небојша Стевановић